<classify> Simba imekuwa na wakati mgumu katika kipindi cha misimu mitatu iliyopita kitu ambacho kimezipa nafasi Yanga na Azam kutawala ligi hiyo na kupata nafasi ya kuiwakilisha Tanzania katika michuano ya kimataifa.Mayanja amesema anaumia kuiona Simba moja ya timu yenye historia kubwa Afrika, ikisotea mafanikio kwa kipindi kirefu na kuiacha Azam ikifanya vizuri na kuwaacha mashabiki wa timu hiyo wakiendelea kusononeka.Tatizo letu kubwa msimu huu ilikuwa ni kukosa wachezaji wa kimataifa wenye kutambua kazi yao Hamisi Kiiza na Justice Majabvi wanatakiwa kuongezewa wenzao kama ilivyo Yanga na Azam.Nadhani hapa sasa viongozi wangu wanapaswa kuacha ubahili ili tuingie sokoni kipindi hiki kusaka wachezaji watakaorudisha timu kwenye ubora wake, alisema Mayanja. Kocha huyo raia wa Uganda, alisema kwa aina ya wachezaji waliokuwa nao msimu huu licha ya vipaji vya kuucheza mpira lakini ni ngumu kupambana na timu kama Yanga au Azam ambazo zina wachezaji wenye uzoefu mkubwa na wanaojua majukumu yao uwanjani.Alisema beki kama Vicent Bossou, amecheza mashindano mengi makubwa na amekutana na wachezaji wenye viwango vya dunia, hivyo siyo rahisi kwa timu hiyo kushindana nayo kutokana na mchanganyiko mzuri waliokuwa nao kati ya wachezaji wa kigeni na wazawa.Nawapongeza vijana wangu hadi kufika hapa wameonesha juhudi kubwa, lakini ukweli kama tutapenda kuondosha ufalme wa Yanga na Azam, lazima na sisi tuache ubahili tuingie sokoni kusajili wachezaji wenye viwango vya kimataifa, ili tuweze kurudi kwenye mbio za ushindani msimu ujao, alisema Mayanja.Simba kwa sasa inashika nafasi ya tatu kwenye msimamo wa ligi ikiwa na pointi 57 nyuma ya Azam yenye pointi 58 na Yanga inayoongoza ligi hiyo. Simba leo itacheza na Azam katika mchezo wa ligi hiyo Uwanja wa Taifa, Dar es Salaam. T  <topic>: MICHEZO 